Αντρέι Γκρομίκο

Ο Αντρέι Αντρέγιεβιτς Γκρομίκο (Λευκορωσικά: Андрэй Андрэевіч Грамыка, 18 Ιουλίου [Ι. Η. 5 Ιουλίου] 1909 - 2 Ιουλίου 1989) ήταν Λευκορώσος και Σοβιετικός πολιτικός και διπλωμάτης.

Διετέλεσε Υπουργός Εξωτερικών της Σοβιετικής Ένωσης για το μεγαλύτερο κομμάτι του Ψυχρού Πολέμου, και έμεινε γνωστός ως ''Mr Nyet''  και ''Grim Grom" για την διπλωματική του σκληρότητα και αδιαλλαξία. Υπηρέτησε ως Υπουργός στη διάρκεια του Πολέμου του Βιετνάμ, της Κρίσης των πυραύλων της Κούβας, της Άνοιξης της Πράγας, της Σοβιετικής εισβολής στο Αφγανιστάν και πολλών άλλων κορυφαίων ψυχροπολεμικών γεγονότων και διαδραμάτισε καίριο και σημαντικό ρόλο στην παγκόσμια διπλωματία του 20ού αιώνα κατέχοντας θέσεις εξουσίας υπό τους σοβιετικούς ηγέτες Ιωσήφ Στάλιν, Νικίτα Χρουστσόφ, Λεονίντ Μπρέζνιεφ, Γιούρι Αντρόπωφ και Κονσταντίν Τσερνιένκο. Πέθανε το 1989 στην Μόσχα και θάφτηκε στο Κοιμητήριο Νοβοντέβιτσι.

Παραπομπές

 Εξωτερικοί σύνδεσμοι 


Κατηγορία:Σοβιετικοί πολιτικοί